text: To unge forsøgte kup hos urmager i Nr. Nebel
  29 marts 2012 kl. 06.30
  To unge på 17 og 19 år fra Fredericia blev i nat anholdt efter et mislykket indbrud i en urmagerforretning i Nr. Nebel.
  Indbrudforsøget skete ved to-tiden. Det lykkedes ikke tyvene at komme ind i butikken.
  Kl. 2.15 bliver de to mænd standset i en bil, der svarer til beskrivelsen fra gerningsstedet. Og i bilen blev der fundet værktøj, der svarer til mærkerne i butikken. 
  De to unge mænd var fra Fredericia. De har muligvis gemt sig et stykke tid efter indbrudsforsøget. 
  - Der er ikke så meget trafik i det vestjyske på den tid af natten, så de blev spottet af en patrulje på vej til Nr. Nebel, siger vagtchefen hos Syd- og Sønderjyllands Politi.
  